“રમજુ મૂળ મારા ગામની, તેનો બાપ નાનજી નાનકડો ખેડું, ચાર ચાર દીકરીઓ અને એક પણ દીકરો નહિ ને અધૂરામાં પૂરું તે છેલ્લી દીકરીને ધાવણી મૂકી ને તેની ઘરવાળી લાંબા ગામતરે ગઈ છતાં તે એકલે હાથે આ ચાર ચાર દીકરીયું ને હથેળીમાં સાચવે. દીકરીયું પણ બાપને મદદ કરવા ખેતરમાં કાળી મજુરી કરે અને બે વીઘામાં પણ શાંતિથી ખવાય એવું પકાવી લે. રમજુ મોટી એટલે તેને પરણાવવા માટે નાનજી ઉપરતળે થયો પણ ક્યાય મેળના પડે કારણ એક જ ‘અહી ફદીયા ના વાંધા અને લોક લાખ માંગે !!!!’ અને આખરે બીજી દીકરીઓની વધતી ઉમર ને ધ્યાન માં લઇ ને તેને તમારા ગામના મુખીના વાંઢા દીકરા સોમા હાર્યે પરણાવી, ઉંમરમાં તો કવડ્યો સાંધો માર્યો, અઢારની રમજુ અને બેતાળીનો સોમો.